"Анонимните": Гответе се за Трета световна война
Организацията „Анонимните“ разпространи видео, с което предупреждава хората пос вета да се „подготвят“ за Трета световна война. „Налице са всички признаци за предстояща война на Корейския полуостров“, казва групата в клипа, публикуван в YouTube. Хакерите представят няколко твърдения за скорошните военни движения в района, също и за предупрежденията, направени от Япония и Южна Корея за предстоящи ядрени атаки от север. „Гледайте как всяка страна придвижва стратегически парчета на място“, казва роботизираният глас на организацията. „За разлика от миналите световни войни, въпреки че ще има наземни войски, битката вероятно ще бъде жестока, брутална и бърза. Тя ще бъде и глобално опустошителна в екологичен и икономически план“. Според организацията изпитанието миналата седмица на междуконтиненталната балистична ракета „Минитмън 3“ от страната на САЩ в съчетание с предупреждението на японски служители към гражданите да се готвят за възможна ядрена атака, са доказателство за конфликт между САЩ и Северна Корея. „Това е реална война с реални глобални последствия“, заявяват Анонимните.Организацията, определяна като глобална мрежа от хакери, изрази готовност да разпространи „факти, които правителството не желае да знаете“. Според нея САЩ и Южна Корея работят заедно за запазване на мира в региона. В сътрудничество с Китай и Филипините, но техните опити достигат „до ушите на глухия“. „Анонимните“ твърдят още, че Вашингтон работи с Австралия, като изпраща на ротационен принцип 1000 американски войници в страната, заедно с бойна група на един самолетоносач. Друг явен знак за наближаващата война са проведените наскоро разговори между президента на САЩ и президента на Филипините, твърдят хакерите. „Подгответе се за това, което следва“, предупреждават „Анонимните“. Коментари коментара